
REFERAT DE  APROBARE  A PROIECTULUI DE HOTĂRÂRE
privind trecerea din domeniul privat al Municipiului Timișoara în domeniul public al Municipiului Timișoara a terenului aferent străzii Corneliu Ursu, înscris în CF426376 Timișoara


1. Descrierea situaţiei actuale:	
 	Terenul care face obiectul acestui proiect aparține intravilanului Municipiului Timişoara, fiind aferent străzii Corneliu Ursu, tronson situat între str. General Leonard Mociulschi și str.Slt. Ioan Grosaru. 
	Datele de identificare ale terenului și geometria imobilului sunt înscrise în CF 426376 Timișoara, cu nr. top.426376 și suprafața de 3245 mp, teren intravilan cu destinația de drum, fiind proprietatea Municipiului Timișoara-domeniu privat, conform Act notarial nr.1903/21.08.2015 acceptare donație, emis de Bâc Ioan-Alin.
2. Schimbări preconizate și rezultate așteptate:
	Reglementarea situației juridice a terenului înscris în CF 426376 este necesară având în vedere prevederile urbanistice și reglementările privind autorizarea construcţiilor şi a amenajărilor, condiționate de accesul la domeniul public.
3. Alte informații:
 	Destinația de drum a terenului respectiv respectă reglementările din Planul Urbanistic Zonal "Parcelare şi dezmembrare pentru construire locuinţe şi funcţiuni complementare", Zona Torontal - Aeroport Utilitar, Timişoara, aprobat prin HCLMT nr. 74/2009.
4. Concluzii:
	Având în vedere cele menţionate mai sus, considerăm necesară și oportună trecerea din domeniul privat al Municipiului Timișoara în domeniul public al Municipiului Timișoara a terenului aferent străzii Corneliu Ursu, tronsonul situat între str. General Leonard Mociulschi și str.Slt. Ioan Grosaru, înscris în CF 426376 Timișoara.

RAPORT DE SPECIALITATE
privind trecerea din domeniul privat al Municipiului Timișoara în domeniul public al Municipiului Timișoara a terenului aferent străzii Corneliu Ursu, înscris în CF426376 Timișoara


              Având în vedere Referatul de aprobare a proiectului de hotărâre nr. CT2021-         706/30.03.2021 al Primarului Municipiului Timișoara și Proiectul de hotărâre privind trecerea din domeniul privat al Municipiului Timișoara în domeniul public al Municipiului Timișoara a terenului aferent străzii Corneliu Ursu, înscris în CF 426376 Timișoara, facem următoarele precizări:
	Terenul care face obiectul acestui proiect aparține intravilanului Municipiului Timişoara, fiind aferent străzii Corneliu Ursu, tronson situat între str. General Leonard Mociulschi și str.Slt. Ioan Grosaru. 
	Datele de identificare ale terenului și geometria imobilului sunt înscrise în CF 426376 Timișoara, cu nr. top.426376 și suprafața de 3245 mp, teren intravilan cu destinația de drum, fiind proprietatea Municipiului Timișoara-domeniu privat, conform Act notarial nr.1903/21.08.2015 acceptare donație, emis de Bâc Ioan-Alin.
	Reglementarea situației juridice a terenului înscris în CF 426376 este necesară având în vedere prevederile urbanistice și reglementările privind autorizarea construcţiilor şi a amenajărilor, condiționate de accesul la domeniul public.
	Destinația de drum a terenului respectiv respectă reglementările din Planul Urbanistic Zonal "Parcelare şi dezmembrare pentru construire locuinţe şi funcţiuni complementare", Zona Torontal - Aeroport Utilitar, Timişoara, aprobat prin HCLMT nr. 74/2009.
	În evidențele Serviciului Juridic nu figurează litigii cu privire la terenul respectiv, conform adresei nr.SC2021-706/03.03.2021.
Nu figurează cereri de revendicare, efectuate prin notificare, conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989 şi nu figurează nici cereri privind redobândirea dreptului de proprietate depus în baza O.U.G.nr.94/2000, republicată, modificată şi completată prin O.U.G.nr. 209/2005 - privind retrocedarea unor imobile care au aparţinut cultelor religioase din România, pentru  terenul înscris în CF 426376 Timișoara.
 Conform adresei Compartimentului Administrare Fond Funciar cu nr. SC2021-706 /10.03.2021 parcela cu nr. cad. vechi A715/1/7 în suprafață de 4,8 ha, din care s-a dezmembrat parcela cu nr. top. 426376 și suprafața de 3245 mp, a fost atribuită în baza Legii fondului funciar, cu Titlu de proprietate nr. 25443/4/13.11.1995. 
	Prin Actul notarial nr.1903/21.08.2015, emis de Bâc Ioan-Alin, a fost acceptată donația terenului pentru drum, înscris în CF 426376 Timișoara, prin Încheierea O.C.P.I. nr. 151390/25.08.2015.
Conform prevederilor Ordonanței de Urgență nr.57/2019 privind Codul Administrativ, art.296, alin.(2) ”Trecerea unui bun din domeniul privat al unei unităţi administrativ-teritoriale în domeniul public al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz.” Conform art.296, alin.(7) ”Declararea bunurilor care fac obiectul trecerilor ca fiind de uz sau de interes public naţional sau local, după caz, se face prin hotărârile prevăzute la alin. (1)-(2). ”
	 Luând în considerare faptul că terenul respectiv este de uz sau interes public local, propunem spre analiza Comisiilor din cadrul Consiliului Local al Municipiului Timişoara proiectul privind aprobarea trecerii din domeniul privat al Municipiului Timișoara în domeniul public al Municipiului Timișoara a terenului aferent străzii Corneliu Ursu, tronsonul situat între str. General Leonard Mociulschi și str.Slt. Ioan Grosaru, înscris în CF 426376 Timișoara, cu nr. top. 426376 și suprafața de 3245 mp.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

